b'\n_START_ARTICLE_\nBydel S\xc3\xb8ndre Nordstrand\n_START_SECTION_\nStr\xc3\xb8k og utbygging\n_START_PARAGRAPH_\nBydelens str\xc3\xb8ksammensetning er geografisk og historisk delt i to, en vestlig og \xc3\xb8stlig del, med et 500 meter bredt skogsomr\xc3\xa5de (noe smalere i nord) mellom dem. I den vestlige delen ligger \xc3\x98stfoldbanen (den ble lagt i n\xc3\xa5v\xc3\xa6rende tras\xc3\xa9 i 1925) og man har noe noe eldre sm\xc3\xa5husbebyggelse/rekkehus p\xc3\xa5 Hauketo og Prinsdal. P\xc3\xa5 1980-tallet ble ogs\xc3\xa5 drabantbyen Holmlia utbygget. Kollektivmessig har man jernbanestoppene Hauketo stasjon, Holmlia holdeplass og Rosenholm holdeplass. Denne delen grenser til Oppeg\xc3\xa5rd kommune i s\xc3\xb8r, og har Europavei 18 Mosseveien gjennom seg._NEWLINE_Den \xc3\xb8stlige delen best\xc3\xa5r av tidligere store g\xc3\xa5rder som l\xc3\xa5 under jordbruksbygda Klemetsrud som f.eks: Mortensrud, Lofsrud, Li-g\xc3\xa5rdene, B\xc3\xb8rndal, Bj\xc3\xb8rnholt, Gjersrud og Stensrud. Dette har i dag blitt til drabantbyene/str\xc3\xb8kene som alle ble utbygd p\xc3\xa5 1980-tallet: Mortensrud m/Lofsrud, Bj\xc3\xb8rndal, Dal/Brenna, og det planlagte utbyggingsomr\xc3\xa5det Gjersrud-Stensrud som er planlagt med 4000-5000 boliger. Her ble \xc3\x98stensj\xc3\xb8banen forlenget til Mortensrud stasjon i 1997, og videre forlengelse vurderes. Denne delen grenser til Ski kommune i s\xc3\xb8r, og har Europavei 6 gjennom seg. Det foreg\xc3\xa5r for tiden (mai 2012) en fortsatt kraftig utbygging av boliger p\xc3\xa5 Mortensrud og Bj\xc3\xb8rndal. Og p\xc3\xa5 Mortensrud bygges et nytt n\xc3\xa6rsenter ved siden av det allerede eksisterende Senter Syd, slik at Mortensrud n\xc3\xa5 vil framst\xc3\xa5 som det overlegent st\xc3\xb8rste senter for handel i S\xc3\xb8ndre Nordstrand._NEWLINE_Bydelen har ikke et eget sentrum, og kommunikasjonsmulighetene p\xc3\xa5 tvers i bydelen er f\xc3\xa5. Dette gj\xc3\xb8r at bydelen kan framst\xc3\xa5 som noe oppstykket, med store befolkningsmessige ulikheter mellom de ulike drabantbyene.\n_START_SECTION_\nBefolkning\n_START_PARAGRAPH_\nBydel S\xc3\xb8ndre Nordstrand har en unik befolkningssammensetning._NEWLINE_Den nye bebyggelsen p\xc3\xa5virket demografien sterkt: Befolkningen \xc3\xb8kte med 80\xc2\xa0% i 7-\xc3\xa5rsperioden 1986 \xe2\x80\x93 1993, og gjorde ogs\xc3\xa5 S\xc3\xb8ndre Nordstrand til Oslos \xc2\xabyngste\xc2\xbb bydel: 1/3 av bydelens befolkning er under 20 \xc3\xa5r. Befolkningen har et lavere utdanningsniv\xc3\xa5 enn snittet i Oslo, og over 10\xc2\xa0% av S\xc3\xb8ndre Nordstrands beboere er ber\xc3\xb8rt av sosialhjelp (her er ektefelle og barn inkludert)._NEWLINE_S\xc3\xb8ndre Nordstrand er samtidig den bydelen i Oslo med st\xc3\xb8rst minioritetsbefolking i forhold til innbyggertallet. 41,2\xc2\xa0% av innbyggerne i S\xc3\xb8ndre Nordstrand har en ikke-vestlig bakgrunn per 2008. I april 2012 var andelen innbyggere med utenlandsk bakgrunn passert 49 prosent, og  bydelen ventes \xc3\xa5 bli, eller har allerede blitt, den f\xc3\xb8rste med flertall av f\xc3\xb8rstegenerasjonsinnvandrere og deres barn._NEWLINE_Bydelen har for\xc3\xb8vrig hovedstadens h\xc3\xb8yeste andel personer med handikap. Dette kan forklares av bydelens gode boforhold og tilrettelegging for denne type behov.'